  Виталий Пронин Со чакламын коммерциен вырисьтэм огазеяськонъёслэсь, бизнеслэсь но кивалтӥсьёслэсь кусыпсэс юнматон понна. Озьы ӟеч но пайдаё ужъёс быдэстыны, улон-вылонын кылдӥсь шугъяськонъёсты тупатыны луоз, пе. Ужрадэ пыриськозы Приволжск федерал округысь но мукет улосъёсысь адямиос. Форумез радъя Удмуртиысь «ФАСТ. Революция» огазеяськон Приволжск федерал округъя Президентлэн оскем муртэзлэн аппаратэз но Удмуртиысь Правительство. - Форум Россилэн пӧртэм сэрегъёсысьтыз вуэм тунсыко проектъёслы йылпумъян выллем луоз, - вераз ужрадэз радъясь Александр Михайлов. - Кӧня ке толэзь талэсь азьло проектъёссэс улонэ пыӵатыны луонлыкъёс пумысен вазиським НКО-ослы, ужбергатӥсьёслы. Соослы ӵектонмы тунсыко потӥз. Озьы форуме 11 улосъёсысь - Москва, Тюмень, Красноярск но мукет - 70 проектъёс вуизы. Ужрад дыръя соосын тодматскон ортчоз, соку ик проектъёсты улонэ пыӵатон понна огкыл но гожтыны луоз. Форум ортчоз Удмурт кун университетлэн научной библиотекаяз. Кутсконэз 20-тӥ октябре 10 часын. Пыриськонэз дунтэк, со понна азьлапал куриськон гожтоно соцфраншиза.рф сайт пыр. Ужрад сярысь пыр-почгес юалляськыны луоз (3412) 47-45-45 яке programmafast@gmail.com электор почта пыр. УД  